Ялош хилча, зуда шен юьртара, мел генара а шен кIоштара, хила еза бохург къобалдо нохчаша. КIентан а, йоьIан а гергарчарна иштта хуьлийла лаьа. Уьш цу тIе гIертаран дуккха а бахьанаш а ду. Юьртахой дайшкара дуьйна схьа вовшийн дика-вонехь дакъалаца а, гергарло дIакхехьа а атта хуьлу шен юьртахь хилча. Делахь а юкъардаккхар доцуш, бакъо ца хуьлу. Даго а шениг хьоьху. Цул совнаха, мацах цхьаммо ма-баххара, ламастех ламаст а ца хуьлу, наггахь иза дохош дацахь.